ai4bharat/Pralekha huggingface dataset:
உள்துறை அமைச்சகம்
எல்லைப்பகுதிக் கட்டமைப்பு மற்றும் நிர்வாகத்தின் தொகுப்புத் திட்டத்தை 2021-22 முதல் 2025-26 வரை தொடர்வது என மோடி அரசு முடிவு செய்துள்ளது
“எல்லைப்பகுதிக் கட்டமைப்பு மற்றும் நிர்வாகத்தின்” மத்திய தொகுப்புத் திட்டத்தை 15-வது நிதி ஆணைய சுழற்சியில் 2021-22 முதல் 2025-26 வரை ரூ.13,020 கோடி செலவில் தொடர்வதற்கு மோடி அரசு ஒப்புதல் அளித்துள்ளது. மத்திய உள்துறை அமைச்சர் திரு.அமித் ஷாவின் வழிகாட்டுதலின்படி எல்லைக் கட்டமைப்பு மற்றும் நிர்வாகத்தை மேம்படுத்த உள்துறை அமைச்சகம் உறுதிபூண்டுள்ளது. இந்த முடிவு எல்லைப்பகுதி நிர்வாகம், காவல், எல்லைகளைப் பாதுகாப்பது என எல்லைப்பகுதி அடிப்படைக் கட்டமைப்பை வலுப்படுத்தும்.
எல்லைப்பகுதியில் வேலி அமைத்தல், எல்லைப் பகுதியில் ஒளி வெள்ள விளக்குகள் அமைத்தல், தொழில்நுட்ப தீர்வுகள், எல்லைப்பகுதி சாலைகள், இந்தியா – பாகிஸ்தான், இந்தியா – பங்களாதேஷ், இந்தியா – சீனா, இந்தியா – நேபாளம், இந்தியா – பூடான், இந்தியா – மியான்மர் எல்லைகளைப் பாதுகாக்க எல்லைப்பகுதி புறச்சாவடிகள் / படைகளின் செயல்பாட்டுத் தளங்கள் போன்ற கட்டமைப்பை உருவாக்க எல்லைக் கட்டமைப்பு மற்றும் நிர்வாகத் திட்டம் உதவும்.
உள்துறை அமைச்சகம்
கொவிட்-19க்கு எதிரான 21 நாள் முடக்கத்தின் போது பிரதமரின் கரீப் கல்யாண் திட்டப் பயனாளிகளுக்கு பணத்தை அமைதியான முறையில் பட்டுவாடா செய்யுமாறு மாநிலங்கள் / யூனியன் பிரதேசங்களை மத்திய உள்துறை அமைச்சகம் கேட்டுக் கொண்டுள்ளது
மத்திய நிதி அமைச்சகத்தின் கீழ் செயல்படும் நிதி சேவைகள் துறை, கொவிட்-19க்கு எதிரான 21 நாள் முடக்கத்தின் போது பிரதமரின் கரீப் கல்யாண் திட்டப் பயனாளிகளுக்கு பணத்தை வங்கிகள் வாயிலாக பட்டுவாடா செய்வதற்கான விரிவான நெறிமுறைகளை வழங்கியுள்ளது.
இது தொடர்பாக மத்திய உள்துறை அமைச்சகத்தின் செயலாளர் திரு.அஜய் குமார் பல்லா எழுதியுள்ள கடிதத்தில், சமூக விலகல் முறையை கடைபிடித்து, பிரதமரின் கரீப் கல்யாண் திட்டப் பயனாளிகளுக்கு பணத்தை அமைதியான முறையில் பட்டுவாடா செய்வதற்குத் தேவையான அனைத்து நடவடிக்கைகளையும் எடுக்குமாறு மாநிலங்கள் / யூனியன் பிரதேசங்களைக் கேட்டுக் கொண்டுள்ளார்.
பிரதமர் அலுவலகம்
7, லோக் கல்யாண் மார்கில் நடைபெற உள்ள சிவகிரி புனித யாத்திரையின் 90-வது ஆண்டு மற்றும் பிரம்ம வித்யாலயாவின் பொன்விழா ஆகியவற்றின் ஓராண்டு கால கூட்டான கொண்டாட்டங்களின் தொடக்க விழாவில் பிரதமர் பங்கேற்க உள்ளார்
7, லோக் கல்யாண் மார்கில் 2022 ஏப்ரல் 26, அன்று காலை 10.30 மணிக்கு நடைபெற உள்ள சிவகிரி புனித யாத்திரையின் 90-வது ஆண்டு மற்றும் பிரம்ம வித்யாலயாவின் பொன்விழா ஆகியவற்றின் ஓராண்டு கால கூட்டான கொண்டாட்டங்களின் தொடக்க விழாவில் பிரதமர் திரு நரேந்திர மோடி பங்கேற்பார். இந்த கொண்டாட்டங்களுக்கான இலச்சினையையும் அவர் வெளியிடுவார். சிவகிரி புனித யாத்திரை, பிரம்ம வித்யாலயா ஆகியவை மாபெரும் சமூக சீர்திருத்தவாதி, திரு நாராயண குருவின் ஆசி மற்றும் வழிகாட்டுதலுடன் தொடங்கப்பட்டன.
சிவகிரி புனித யாத்திரை என்பது ஒவ்வொரு ஆண்டும் டிசம்பர் 30 முதல் ஜனவரி 1 வரை 3 நாட்கள் திருவனந்தபுரம் அருகே உள்ள சிவகிரியில் நடைபெறும். திரு நாராயண குருவின் கருத்துப்படி, இந்த புனித யாத்திரையின் நோக்கம், மக்களிடையே விரிவான ஞானத்தை உருவாக்குவதும், அவர்களின் ஒட்டுமொத்த மேம்பாடு மற்றும் வளத்திற்கு உதவி செய்வதும் ஆகும். ஆகவே, கல்வி, தூய்மை, கைவிணைத் தொழில்கள், வர்த்தகம் மற்றும் வணிகம், வேளாண்மை, அறிவியல் மற்றும் தொழில்நுட்பம், ஒருங்கிணைந்த முயற்சி ஆகிய 8 விஷயங்களில் இந்த யாத்திரை கவனம் செலுத்துகிறது.
1933-ல் ஒரு சில பக்தர்களுடன் தொடங்கப்பட்ட இந்த யாத்திரை தற்போது தென்னிந்தியாவின் மிகப் பெரிய நிகழ்வுகளில் ஒன்றாக மாறியிருக்கிறது. இந்த புனித யாத்திரையில் பங்கேற்பதற்காக சாதி, மதம், மொழி என்ற வேறுபாடு இல்லாமல் உலகம் முழுவதிலுமிருந்து ஒவ்வொரு ஆண்டும் லட்சக்கணக்கான பக்தர்கள் சிவகிரிக்கு வருகிறார்கள்.
அனைத்து மதங்களையும், சமநிலையுடனும், சம மதிப்புடனும் பார்க்கின்ற கோட்பாடுகளை போதிப்பதையும் திரு நாராயண குரு தமது தொலைநோக்காக கொண்டிருந்தார். சிவகிரியில் பிரம்ம வித்யாலயம் இந்த தொலைநோக்கை செயல்படுத்துவதற்காக அமைக்கப்பட்டது. திரு நாராயண குருவின் படைப்புகள் மற்றும் உலகின் அனைத்து முக்கியமான சமயங்களின் போதனை நூல்கள் உள்ளிட்ட இந்திய தத்துவம் குறித்த 7 ஆண்டு வகுப்பு பிரம்ம வித்யாலயாவில் நடத்தப்படுகிறது.
அறிவியல் மற்றும் தொழில்நுட்பத்துறை
ஸ்டார்ட்-அப் நிறுவனங்கள் கடந்த 9 ஆண்டுகளில் 300 மடங்குகள் வளர்ச்சியடைந்துள்ளதாக மத்திய அமைச்சர் டாக்டர் ஜிதேந்திர சிங் கூறியுள்ளார்
ஸ்டார்ட்-அப் நிறுவனங்கள் கடந்த 9 ஆண்டுகளில் 300 மடங்குகள் வளர்ச்சியடைந்துள்ளதாக மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் கூறியுள்ளார்.
குடியரசுத் தலைவர் மாளிகையில் நடைபெற்ற இந்நிகழ்ச்சியில் பேசிய டாக்டர் ஜிதேந்திர சிங் 2014-ம் ஆண்டிற்கு முன்பாக 350 ஸ்டார்ட்-அப் நிறுவனங்கள் இருந்த நிலையில், 2016-ம் ஆண்டு தொடங்கப்பட்ட சிறப்பு ஸ்டார்ட்-அப் திட்டத்தின் மூலம் ஸ்டார்ட்-அப் நிறுவனங்களின் எண்ணிக்கை 90 ஆயிரத்துக்கும் மேல் அதிகரித்துள்ளது என்று தெரிவித்தார்.
விண்வெளித்துறையில் தனியார் துறையினரும் பங்கேற்க பிரதமர் மோடி அனுமதித்த நிலையில் வெறும் 3 ஆண்டுகளில் விண்வெளித்துறையில் 100-க்கும் மேற்பட்ட ஸ்டார்ட்-அப் நிறுவனங்கள் இடம்பெற்றதாக அவர் கூறினார். அதேபோல் உயிரி தொழில்நுட்ப ஸ்டார்ட்-அப் நிறுவனங்களின் எண்ணிக்கை 50-லிருந்து சுமார் 6,000-ஆக அதிகரித்துள்ளதாக குறிப்பிட்டார்.
உள்துறை அமைச்சகம்
நாட்டின் சட்டங்களை மீறுவதற்கு மனித உரிமைகள் ஒரு காரணமாக இருக்க முடியாது
அம்னேஸ்டி இன்டர்நேஷனல் எடுத்த நிலையும், அதன் அறிக்கைகளும் துரதிஷ்டவசமானது, மிகைப்படுத்தப்பட்டது மற்றும் உண்மைக்கு புறம்பானது.
வெளிநாட்டு பங்களிப்பு ஒழுங்குமுறை சட்டத்தின் கீழ் இருபது வருடங்களுக்கு முன் ஒரே ஒரு முறை தான் அம்னேஸ்டி இன்டர்நேஷனல் அனுமதி பெற்றது.
அப்போதிலிருந்து அம்னேஸ்டி இன்டர்நேஷனல் மீண்டும் மீண்டும் விண்ணப்பித்த போதிலும் அதைத் தொடர்ந்து வந்த அரசுகளால் வெளிநாட்டு பங்களிப்பு ஒழுங்குமுறை சட்டத்தின் கீழ் அனுமதி மறுக்கப்பட்டது. ஏனென்றால் அவ்வாறு ஒப்புதல் அளிக்க சட்டத்தில் இடமில்லை.
ஆனால் நேரடி வெளிநாட்டு முதலீடு என்னும் போர்வையில் இந்தியாவில் பதிவு செய்த நான்கு நிறுவனங்களுக்கு அம்னேஸ்டி யுகே அதிக அளவில் பணம் அனுப்பியது.
இத்தகைய சட்ட விரோத செயல்பாடுகளின் காரணமாக முந்தைய அரசும் அம்னேஸ்டி இன்டர்நேஷனல் வெளிநாட்டிலிருந்து பணம் பெற அனுமதி மறுத்தது.
மனிதநேய சேவைகள் பற்றிய அறிக்கைகள் எல்லாம் சட்டத்தை மீறிய செயல்களை பற்றிய கவனத்தை திசை திருப்புவதற்காகத் தான்.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்:
https://pib.gov.in/PressReleasePage.aspx?PRID=1660095
சுகாதாரம் மற்றும் குடும்ப நலத்துறை அமைச்சகம்
தேசிய சுகாதார இயக்கத்தின் கீழ் ஒதுக்கப்பட்ட நிதி மற்றும் முக்கிய சாதனைகள்: தமிழகத்திற்கு வழங்கப்பட்டுள்ள நிதி விவரம்
நாடாளுமன்றத்தின் மக்களவையில் இன்று உறுப்பினரின் கேள்விக்கு எழுத்துப்பூர்வமாக பதிலளித்த மத்திய சுகாதாரம் மற்றும் குடும்ப நலம் இணை அமைச்சர் டாக்டர் பாரதி பிரவீன் பவார் கீழ்காணும் தகவல்களை அளித்தார்.
தேசிய சுகாதார இயக்கத்தின் கீழ், மாநிலங்கள்/யூனியன் பிரதேசங்களுக்கு அவர்களின் சுகாதார அமைப்புகளை வலுப்படுத்த நிதி மற்றும் தொழில்நுட்ப ஆதரவை இந்திய அரசு வழங்குகிறது.
தேசிய ஊரக சுகாதார இயக்கம் மற்றும் தேசிய நகர்ப்புற சுகாதார இயக்கங்களின் கீழ் பல்வேறு செயல்பாடுகளின் மூலம் சுகாதாரத் துறையை வலுப்படுத்த அல்லது மேம்படுத்துவதற்காக தமிழ்நாட்டிற்கு ஒதுக்கப்பட்ட/விடுவிக்கப்பட்ட/பயன்படுத்தப்பட்ட நிதியின் விவரங்கள் பின்வருமாறு:
தேசிய ஊரக சுகாதார இயக்கத்தின் கீழ் தமிழ்நாட்டிற்கு 2019-20-ம் ஆண்டு ரூ 1349.28 கோடி வழங்கப்பட்டு, ரூ கோடி 2432.96 கோடி செலவிடப்பட்டுள்ளது, 2020-21-ம் ஆண்டு ரூ 1437.32 கோடி வழங்கப்பட்டு, ரூ 2049.33 கோடி செலவிடப்பட்டுள்ளது, 2021-22-ம் ஆண்டு ரூ 317.18 கோடி வழங்கப்பட்டு, ரூ 1023.75 கோடி செலவிடப்பட்டுள்ளது. 2021-22-ம் ஆண்டிற்கான ஒதுக்கீடு 2021 நவம்பர் 24 வரையிலானது ஆகும். இந்த வருடத்திற்கான மத்திய அரசின் மொத்த ஒதுக்கீடு ரூ 1445.44 கோடி ஆகும்
தேசிய நகர்ப்புற சுகாதார இயக்கத்தின் கீழ் தமிழ்நாட்டிற்கு 2019-20-ம் ஆண்டு ரூ 74.94 கோடி வழங்கப்பட்டு, ரூ கோடி 124.66 கோடி செலவிடப்பட்டுள்ளது, 2020-21-ம் ஆண்டு ரூ 85.39 கோடி வழங்கப்பட்டு, ரூ 123 கோடி செலவிடப்பட்டுள்ளது, 2021-22-ம் ஆண்டு ரூ 39.65 கோடி வழங்கப்பட்டு, ரூ 16.82 கோடி செலவிடப்பட்டுள்ளது. 2021-22-ம் ஆண்டிற்கான ஒதுக்கீடு 2021 நவம்பர் 24 வரையிலானது ஆகும். இந்த வருடத்திற்கான மத்திய அரசின் மொத்த ஒதுக்கீடு ரூ 87.76 கோடி ஆகும்.
தேசிய சுகாதார இயக்கத்தின் கீழ் தமிழ்நாட்டின் சுகாதாரத்துறை மனிதவள மேம்பாடு 30804 ஆகவும், செயல்பாட்டில் உள்ள முதல் அணுகல் மருத்துவ மையங்களின் எண்ணிக்கை 577 ஆகவும், செயல்பாட்டில் உள்ள நடமாடும் மருத்துவ மையங்களின் எண்ணிக்கை 420 ஆகவும், அவசரகால ஊர்திகளின் எண்ணிக்கை 1113 ஆகவும், அங்கீகாரம் பெற்ற சமூக சுகாதார பணியாளர்களின் எண்ணிக்கை 4309 ஆகவும், 24x 7 செயல்படும் ஆரம்ப சுகாதார மையங்களின் எண்ணிக்கை 1316 ஆகவும், நோயாளி நலக் குழுக்களின் எண்ணிக்கை 2577 ஆகவும், கிராமப்புற சுகாதார மற்றும் ஊட்டச்சத்து குழுக்களின் எண்ணிக்கை 15015 ஆகவும் இருக்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1782603
இளைஞர் நலன் மற்றும் விளையாட்டு அமைச்சகம்
‘சாம்பியனுடன் சந்திப்பு”திட்டத்தின் பலன் வரும் ஆண்டுகளில் வெளிப்படும் என ஒலிம்பிக் வில்வித்தை வீரர்கள் அதானு மற்றும் தீபிகா தகவல்
இந்தியாவின் சிறந்த வில்வித்தை வீரர்களான தீபிகா குமாரி மற்றும் அதானு தாஸ் ஆகியோர் ஜார்க்கண்ட் மாநிலம் ராஞ்சியில், ‘சாம்பியனுடன் சந்திப்பு’ திட்டத்தை செவ்வாய்க்கிழமையன்று தொடங்கியுள்ளனர். ராஞ்சி செயில் நகரியத்தில் உள்ள தில்லி பொதுப்பள்ளியில் நடைபெற்ற கலந்துரையாடல் நிகழ்ச்சியில், மாவட்டம் முழுவதும் உள்ள 75 பள்ளிகளைச்சேர்ந்த 300க்கும் மேற்பட்ட மாணவர்களுடன் வில்வித்தை வீரர்கள் கலந்துரையாடினர். சத்தான உணவு, கட்டுக்கோப்பான உடல் மற்றும் விளையாட்டின் முக்கியத்துவம் குறித்து இந்த கலந்துரையாடலின் போது, விவாதிக்கப்பட்டது.
அப்போது பேசிய தீபிகா குமாரி, பெரும்பாலான மக்களிடம் பரவிவரும் புதுவிதமான வாழ்க்கை முறை, உடல் ஆரோக்கியத்திற்கு அச்சுறுத்தலாக உருவெடுத்துள்ளது என்றார். ஆரோக்கியமான உணவு மற்றும் கட்டுக்கோப்பான வாழ்க்கை முறை தான் உடல் ரீதியாகவும், மனரீதியாகவும் சிறந்தது என்பதை இளைய தலைமுறையினருக்கு எடுத்துக்கூறும் விதமாக, மாணவர்களுடன் கலந்துரையாடுமாறு விளையாட்டு வீரர்கள் பிரதமர் கேட்டுக்கொண்டதை சுட்டிக்காட்டினார். தமது குழந்தை பருவத்தில் பச்சை காய்கறிகள், சாலட்டுகளை தமது வழக்கமான உணவாக உட்கொண்டதையும் அவர் எடுத்துரைத்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1840986
பிரதமர் அலுவலகம்
லதா மங்கேஷ்கர் அவர்களுடனான நினைவுகளை பிரதமர் பகிர்ந்து கொண்டார்
லதா மங்கேஷ்கர் அவர்களுடனான நினைவுகளையும், கலந்துரையாடிய தருணங்களையும் பிரதமர் திரு நரேந்திர மோடி பகிர்ந்து கொண்டார்.
மோடியின் ஆவணக் காப்பகத்தில் இருந்து ட்விட்டர் பதிவு ஒன்றை மேற்கோள் காட்டி பிரதமர் ட்விட்டர் செய்தியில் கூறியிருப்பதாவது:
“அன்பு நிறைந்த ட்விட்டர் பதிவு. ஏராளமான நினைவுகளை மீண்டும் கொண்டு வருகிறது...”
பிரதமர் அலுவலகம்
இலங்கை அதிபர் மைத்ரிபாலா சிரிசேனா பிரதமர் மோடியுடன் தொலைபேசியில் உரையாடினார்
இலங்கை அதிபர் மைத்ரிபாலா சிரிசேனா இன்று பிரதமர் திரு. மோடியை தொலைபேசியில் அழைத்துப் பேசினார்.
இலங்கை அதிபரையும் அந்நாட்டின் முன்னாள் பாதுகாப்புச் செயலரையும் படுகொலை செய்ய தீட்டப்பட்டுள்ளதாகக் கூறப்படும் திட்டத்தில் இந்தியாவிற்கும் பங்கிருப்பதாக அவர் கூறியதாக ஊடகங்களில் ஒரு பிரிவிலிருந்து வெளியாகியுள்ள செய்தி முற்றிலும் தவறானது என்று இலங்கை அதிபர் மறுப்பு தெரிவித்துள்ளார்.
உள்நோக்கங்கம் கொண்ட இதுபோன்ற செய்திகள் முற்றிலும் ஆதாரமற்றவை என்பதோடு பொய்யானவை என்றும், இந்த இரண்டு அண்டை நாடுகளுக்கிடையே நிலவி வரும் சுமுகமான உறவுகளுக்கு சேதம் ஏற்படுத்தி, இரு நாடுகளின் தலைவர்களுக்கிடையே தவறான புரிதலை உருவாக்கும் நோக்கம் கொண்டதாகத் தோன்றுகிறது என்றும் அவர் குறிப்பிட்டார்.
இந்தச் செய்திகளை மறுக்கும் வகையில் தனிப்பட்ட முறையில் தானும் இலங்கை அரசும் மேற்கொண்ட அவசர நடவடிக்கைகள் குறித்தும் பிரதமர் மோடியிடம் இலங்கை அதிபர் விளக்கம் அளித்துள்ளார். இந்தப் பின்னணியில் இன்று காலை இலங்கைக்கான இந்திய தூதருடன் நடைபெற்ற தனது சந்திப்பையும் அவர் நினைவு கூர்ந்தார்.
இந்தியப் பிரதமரை இலங்கையின் உண்மையான நண்பராகவும், தனிப்பட்ட முறையில் நெருங்கிய நண்பராகவும் தாம் கருதுவதாகவும் இலங்கை அதிபர் தெரிவித்தார். இந்தியாவிற்கும் இலங்கைக்கும் இடையேயான பரஸ்பர உறவுகளை தாம் பெரிதும் மதிப்பதாகவும், பிரதமருடன் இணைந்து அந்த உறவுகளை மேலும் வலுப்படுத்த பாடுபடப் போவதகவும் அவர் தெரிவித்தார்.
இந்த செய்திகளை உறுதியாக மறுத்து இதுகுறித்த விஷயங்களில் தெளிவு ஏற்படுத்தும் வகையில் இலங்கை அதிபரும் அவரது அரசும் எடுத்த உடனடியான நடவடிக்கைகளையும் இந்தியப் பிரதமர் பாராட்டினார். இந்திய அரசின் ‘அண்டை நாடுகளுக்கு முதலிடம்’என்ற கொள்கையையும் முன்னுரிமையையும் வலியுறுத்திய பிரதமர் இரு நாடுகளுக்கும் இடையே முழு அளவிலான ஒத்துழைப்பை வளர்ப்பதில் தாம் தனிப்பட்ட முறையில் கவனம் செலுத்தி வருவதாகவும் தெரிவித்தார்.
எரிசக்தி அமைச்சகம்
முதல் எரிசக்தி மாற்றப் பணிக்குழுக் கூட்டம் பெங்களூருவில் வரும் 5ம் தேதி முதல் 7ம் தேதி நடைபெறும்: மத்திய அமைச்சர் திரு.ஆர்.கே.சிங் தகவல்
முதல் எரிசக்தி மாற்றப் பணிக்குழுக் கூட்டம் பெங்களூருவில் வரும் 5ம் தேதி முதல் 7ம் தேதி நடைபெறும் என்று மத்திய மின்சாரம் மற்றும் புதிய, புதுப்பிக்கக்கூடிய ஆற்றல் துறை அமைச்சர் திரு.ஆர்.கே.சிங் தெரிவித்துள்ளார்.
செய்தியாளர் சந்திப்பின் போது மத்திய அமைச்சர் திரு.ஆர்.கே.சிங், இந்தாண்டு பெருமைமிக்க ஜி-20 உச்சிமாநாட்டின் தலைமைத்துவப் பொறுப்பை இந்தியா ஏற்றுள்ளது. ஜி-20 தலைமைத்துவப் பொறுப்பு என்பது சர்வதேச அளவிலான ஒத்துழைப்பிற்கான முதன்மை மன்றமாகும். ஜி-20 உச்சிமாநாட்டு உறுப்பு நாடுகள் உலக ஒட்டுமொத்த உற்பத்தியில் 85 சதவீதமும், உலக வர்த்தகத்தில் 75 சதவீதமும், உலக மக்கள் தொகையில் மூன்றில் இரண்டு பங்காகவும் அமையப் பெற்றுள்ளது. எரிசக்தி மாற்றப் பணிக்குழுக் கூட்டத்தில் தொழில்நுட்ப இடைவெளி மற்றும் நிதி ஆதாரத்திற்கு முக்கியத்துவம் அளிக்கப்படும். இதன் விளைவாக பொதுமக்களின் எரிசக்தி தேவைகளைக் கருத்தில் கொண்டு உலகளவில் உறுப்பு நாடுகளுக்கு சரியான நேரத்தில், எந்தவித சமரசமும் இல்லாமல் சிறந்த சேவைகள் வழங்கப்படும் என்று தெரிவித்துள்ளார்.
வணிகம் மற்றும் தொழில்துறை அமைச்சகம்
15-ஆவது இந்திய-ஆஸ்திரேலிய அமைச்சர்கள் நிலையிலான கூட்டு ஆணையக் கூட்டம் ஆஸ்திரேலியாவில் நடைபெற்றது
ஆஸ்திரேலியாவின் கேன்பெராவில் 15-ஆவது இந்திய-ஆஸ்திரேலிய அமைச்சர்கள் நிலையிலான கூட்டு ஆணையக்  கூட்டம் 2018 ஜூன் 25 அன்று நடைபெற்றது. இந்தக் கூட்டத்திற்கு தொழில், வர்த்தகத்துறை மற்றும் விமானப் போக்குவரத்துத் துறை அமைச்சர் திரு. சுரேஷ் பிரபு ஆஸ்திரேலியாவின் வர்த்தகம், சுற்றுலா மற்றும் முதலீட்டுத்துறையின் அமைச்சர் திரு. ஸ்டீவென் சியோபோ-வும் தலைமை வகித்தனர்.
நான்காண்டு இடைவெளிக்குப்பின் ஜே.எம்.சி. கூட்டம் மிகவும் இதமான நட்புச் சூழலில் நடைபெற்றது. இரு நாடுகளுக்கும் இடையே இரு வழியிலும் முதலீட்டை அதிகரிப்பதற்கான வழிவகைகள் பற்றி அமைச்சர்கள் விரிவாக விவாதித்தனர். இதுதொடர்பாக ஆஸ்ட்ரேட் எனப்படும் ஆஸ்திரேலிய வர்த்தகம் மற்றும் முதலீட்டு ஆணையத்திற்கும் இன்வெஸ்ட்-இந்தியா எனப்படும் இந்திய தேசிய முதலீட்டு மேம்பாடு மற்றும் ஊக்குவிப்பு முகமைக்கும் இடையே மகத்தான ஒத்துழைப்புக்கு இருதரப்பிலும் ஒப்புதல் அளிக்கப்பட்டது. இருதரப்பு முதலீட்டு பாய்ச்சலை அதிகப்படுத்த ஆஸ்ட்ரேட் – இன்வெஸ்ட் – இந்தியா இடையே புரிந்துணர்வு ஒப்பந்தம் கையெழுத்தானதுடன் பேச்சுவார்த்தை நிறைவடைந்தது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பீகாரில் என்எச்-327இ-யின் கல்காலியா - பஹதூர்கஞ்ச் பிரிவில் கட்டப்பட்டு வரும் பாலத்தில் விபத்து
பீகாரில் என்எச்-327இ-யின் கல்காலியா - பஹதூர்கஞ்ச் இடையே மொத்தம் 49 கி.மீ. தூரத்திற்கு 4வழிச் சாலை அமைக்கப்பட்டு வருகிறது. இதன் கட்டுமானப் பணிகள் 70% முடிந்துள்ள நிலையில் பெரிய பாலம் ஒன்றில் அமைக்கப்பட்டிருந்த 3ம் எண் தூணின் கீழ் எதிர்பாராத விதமாக லேசான விரிசல் ஏற்பட்டு தூண் உள்ளிறங்கியது. இதனால் கட்டுமானத் தொழிலாளர்களுக்கு உயிரிழப்போ காயமோ ஏற்படவில்லை.
மீச்சி நதியின் மீது இந்தப் பாலம் கட்டப்பட்டுள்ள நிலையில் நேபாளத்தில் ஏற்பட்ட வெள்ளப் பெருக்கு இந்த நதியின் வழியாக வெளியேறியது. இதனால் மணற்பாங்கான பகுதியில் அரிப்பு ஏற்பட்டு விரிசல் உண்டாகியிருக்கலாம் என முதற்கட்ட விசாரணையில் தெரியவந்துள்ளது.
விரிவான விசாரணைக்காக அமைக்கப்பட்டுள்ள நிபுணர்கள் குழு இன்று சம்பவ இடத்தைப் பார்வையிட்டு காரணங்களை ஆய்வு செய்யும். சரிசெய்வதற்கான ஆலோசனைகளையும் வழங்கும்.
ரசாயனம் மற்றும் உரங்கள் அமைச்சகம்
இந்திய பொட்டாஷ் நிறுவனம் பொட்டாஷ் முயுரியேட் விலையை டன்னுக்கு ரூ. 17500- ஆகக் குறைத்துள்ளது
இந்தியா பொட்டாஷ் நிறுவனம், பொட்டாஷ் முயுரியேட் விலையை டன்னுக்கு ரூ. 19000-த்திலிருந்து ரூ. 17500- ஆக, அதாவது மூட்டை ஒன்றுக்கு ரூ.75 அளவுக்கு குறைக்க முடிவு செய்துள்ளது. பொட்டாசியம் க்ளோரைடு எனவும் அழைக்கப்படும் பொட்டாஷ் முயுரியேட், செடிகளின் வளர்ச்சிக்கும் அதன் தரத்திற்கும் மிகவும் அவசியமானது. புரோடீன்கள், சர்க்கரை உற்பத்தியில் இது முக்கிய பங்கு ஆற்றுகிறது. செடிகளின் ஈரப்பதத்தைப் பாதுகாத்து வறட்சிக்கு எதிராக அவற்றைப் பாதுகாக்கிறது.
இதனை அடுத்து இலைகள் தங்களது வடிவத்தையும் ஆற்றலையும் தக்க வைத்துக் கொள்வதால் ஒளிச்சேர்க்கைக்கு பெரிதும் உதவியாக உள்ளது.
(கடந்த ஓராண்டில் டாலருக்கு எதிரான ரூபாயின் மதிப்பு குறிப்பிடத்தக்க அளவு குறைந்துள்ள நிலையிலும், ஏப்ரல் முதல் தேதியிலிருந்து இயற்கை உற்பத்திப் பொருட்கள் மீதான மானியத்தை அரசு குறைத்துள்ள நிலையிலும், விவசாயிகளின் நலன் கருதி இந்த விலைக்கு குறைப்பு செய்யப் பட்டிருப்பதாக இந்த நிறுவனம் தெரிவித்துள்ளது.
சிறப்பு சேவைகள் மற்றும் கட்டுரைகள்
ரூபாய் 18.4 லட்சம் மதிப்புடைய தங்கம் சென்னை விமான நிலைய சுங்க அதிகாரிகளால் பறிமுதல்
தங்கம் கடத்தப்படுவதாக கிடைத்த உளவுத் தகவலை தொடர்ந்து, துபாயில் இருந்து சென்னை வந்த ஏர் இந்தியா எக்ஸ்பிரஸ் விமானம் ஐ எக்ஸ் 1644-இல் இருந்து இறங்கி வெளியே செல்லும் வழியை நோக்கி விரைந்து சென்று கொண்டிருந்த சென்னையை சேர்ந்த முகமது ரபி, 23, என்பவரை சென்னை விமான நிலைய சுங்க அதிகாரிகள் இடைமறித்தனர். அதிகாரிகளின் கேள்விக்கு மழுப்பலான பதிலை அவர் அளித்ததால், சோதனைக்காக அவர் அழைத்துச் செல்லப்பட்டார். அப்போது அவரது பையில் டேப் ஒட்டப்பட்டு, அதில் ஒரு பொட்டலம் மறைத்து வைக்கப்பட்டு இருந்ததை சுங்க அதிகாரி ஒருவர் கண்டுபிடித்தார். அந்த பொட்டலத்தில் 194 கிராம் எடையுள்ள ரூ 9.8 லட்சம் மதிப்பிலான தங்க சங்கிலி இருந்தது கண்டறியப்பட்டது.
மற்றுமொரு சம்பவத்தில், துபாயில் இருந்து சென்னை வந்த எமிரேட்ஸ் விமானத்தில் வந்திறங்கிய சென்னையை சேர்ந்த அப்துல் கரீம், 35, வெளியே செல்லும் வழியில் இடைமறிக்கப்பட்டார். சோதனையின் போது, அவரது உடலில் மறைத்து வைத்து எடுத்து வரப்பட்ட ரூ. 8.6 லட்சம் மதிப்புடைய 172 கிராம் தங்கம் கண்டுபிடிக்கப்பட்டு பறிமுதல் செய்யப்பட்டது.
மொத்தம் ரூபாய் 18.4 லட்சம் மதிப்புடைய 366 கிராம் தங்கம் சுங்க சட்டத்தின் படி பறிமுதல் செய்யப்பட்டது.
இது குறித்து மேற்கொண்டு விசாரணை நடந்து வருகிறது என்று செய்திக் குறிப்பு ஒன்றில் சென்னை சர்வதேச விமான நிலைய சுங்கத்துறை ஆணையர் தெரிவித்துள்ளார்.
பிரதமர் அலுவலகம்
விளையாட்டுடன் கல்வி பயிலும் முறையான மாயப்பெட்டி குழந்தைகளின் மனதில் புதிய உற்சாகத்தை ஏற்படுத்தும்: பிரதமர்
தொடக்க கல்விக்காக விளையாட்டுடன் கல்வி பயிலும் முறையான மாயப்பெட்டி கற்பிக்கும் முறை தொடங்கப்பட்டுள்ளதை பிரதமர் திரு. நரேந்திர மோடி பாராட்டியுள்ளார்.
மத்திய கல்வித்துறை அமைச்சர் திரு. தர்மேந்திர பிரதான் ட்விட்டர் பதிவுக்கு அவர் ட்விட்டரில் கூறியிருப்பதாவது;.
“விளையாடிக் கொண்டே கற்று மகிழுங்கள். இந்த விளையாட்டுடன் கல்வி பயிலும் முறையான மாயப்பெட்டி குழந்தைகளிடையே புதிய உற்சாகத்தை ஏற்படுத்தும்”
மேலும் விவரங்களுக்கு இந்த ஆங்கில செய்திக் குறிப்பைக் காணவும்.. https://pib.gov.in/PressReleasePage.aspx?PRID=1900939
(
பாதுகாப்பு அமைச்சகம்
என் சி சி தலைமை இயக்குநராக லெப்டினன்ட் ஜெனரல் பி பி மல்ஹோத்ரா பொறுப்பேற்றார்.
உலகின் மிகப்பெரிய சீருடை அணிந்த இளைஞர் அமைப்பான தேசிய மாணவர் படையின் தலைமை இயக்குநராக லெப்டினன்ட் ஜெனரல் பி பி மல்ஹோத்ரா 11-04-2018 அன்று பொறுப்பேற்றார்.
பல்வேறு படைப் பிரிவுகள், தலைமை பதவிகள் உள்ளிட்ட பணி முறைகளில் லெப்டினன்ட் ஜெனரல் மல்ஹோத்ரா சிறந்து விளங்கியவர். தற்போதைய பணி நியமனத்திற்கு முன்னர் ராணுவத்தின் வடக்குப் பிரிவு தலைமைப் பொறியாளராக இவர் இருந்தார்.
புனேயில் உள்ள தேசியப் பாதுகாப்புக் கல்விக் கழகத்தின் முன்னாள் மாணவரான ஜெனரல், 1983 ஜூன் 18 அன்று இந்திய ராணுவத்தின் பொறியாளர்கள் படைப் பிரிவில் சேர்ந்தார். வெலிங்டனில் உள்ள பாதுகாப்புப் பணிகளுக்கான ஊழியர் கல்லுரியில் பட்டம் பெற்ற ஜெனரல், புதுதில்லியில் உள்ள மதிப்புக்குரிய தேசியப் பாதுகாப்புக் கல்லூரி பாடமுறையிலும் பயின்றவர். புனேயில் உள்ள ராணுவப் பொறியாளர் கல்லுரியில் பி.டெக், போவாயில் உள்ள ஐஐடி யில் எம்.டெக் இந்துரில் உள்ள டிஏவிவி-இல் எம்.ஃபில், சென்னைப் பல்கலைக்கழகத்தில் எம்.ஃபில் உள்ளிட்டவை அவரது கல்வித் தகுதிகளாகும்.
(Visitor Counter : 79
மின்னணு மற்றும் தகவல் தொழில்நுட்பம்
தனிநபர் தகவல் பாதுகாப்பு உரிமையை மத்திய அரசு மதிக்கிறது , ஒரு குறிப்பிட்ட செய்தியை முதலில் பதிவிட்டவர் யார் என்பதை வாட்ஸ் ஆப் தெரிவிப்பதின் மூலம் தனிநபர் உரிமையை மீறும் எண்ணம் அரசுக்கு இல்லை : மத்திய அமைச்சர் விளக்கம்
தனிநபர்களின் தகவல்கள் பாதுகாப்பு அடிப்படை உரிமை
● தனிநபர்களின் ரகசிய தகவல்களை பாதுகாப்பதை, அடிப்படை உரிமையாக மத்திய அரசு அங்கீகரிக்கிறது. அதை நாட்டின் அனைத்து மக்களுக்கும் உறுதி செய்வதில் அரசு உறுதியுடன் உள்ளது.
● இது குறித்து மத்திய அமைச்சர் திரு ரவி சங்கர் பிரசாத் கூறுகையில், ‘‘ நாட்டு மக்கள் அனைவருக்கும் தனிநபர் தகவல் பாதுகாப்பை உறுதி செய்வதில் மத்திய அரசு உறுதியுடன் உள்ளது. அதே நேரத்தில், சட்டம் மற்றும் ஒழுங்கை பாராமரிப்பது, நாட்டின் பாதுகாப்பை உறுதி செய்வதும் அரசின் கடமை’’ என கூறியுள்ளார்.
● ‘‘இந்தியா தெரிவித்துள்ள எந்த நடவடிக்கையும், வாஸ்ட் ஆப்பின் இயல்பான செயல்பாட்டை பாதிக்காது. சாதாரண மக்களுக்கு எந்த விதத்திலும் பாதிப்பு இருக்காது’’ எனவும் திரு ரவி சங்கர் பிரசாத் கூறியுள்ளார்.
பொதுநலனை கடைப்பிடிப்பதில் விதிமுறை உள்ளது:
● நாட்டின் இறையான்மை மற்றும் பாதுகாப்புக்கு எதிரான குற்றங்கள், பொது அமைதியை சீர்குலைக்கும் குற்றங்களை தடுத்தல், 5 ஆண்டுகளுக்கு குறைவான சிறை தண்டனையுடன் கூடிய பலாத்கார மற்றும் குழந்தை பாலியல் குற்றங்கள் தொடர்பான விசாரணை மற்றும் தண்டனை போன்றவற்றுக்கு மட்டும் வழிகாட்டுதல்களின் 4 விதிமுறையின் கீழ், குறிப்பிட்ட தகவலை முதலில் பதிவிட்டவரை கண்டுபிடிப்பதற்கான உத்தரவு பிறப்பிக்கப்படலாம்.
● இது போன்ற குற்றங்களுக்கான செயலை முதலில் செய்தவரை கண்டுபிடித்து தண்டிப்பதும் பொதுநலன்தான். கும்பல் தாக்குதல் போன்ற கலவரங்களில், நாம் இதை மறுக்க முடியாது. பொதுவில் ஏற்கனவே உள்ள விஷயங்கள் மீண்டும் மீண்டும் வாட்ஸ் அப் தகவல் மூலம் பரப்பப்படுகிறது. ஆகையால், முதலில் தகவலை வெளியிட்டவரின் பங்கு மிக முக்கியம்.
● ‘‘குறியாக்கம் பராமரிக்கப்படுமா இல்லையா என்பது பற்றிய முழு விவாதமும் தவறாக உள்ளது. குறியாக்க தொழில்நுட்பம் அல்லது இதர தொழில்நுட்பம் மூலம் தனிநபர் ரகசிய பாதுகாப்புரிமை உறுதி செய்யப்படுமா இல்லையா என்பது முற்றிலும் சமூக ஊடகங்கள் நோக்கத்தை பொறுத்தது’’ என அமைச்சர் ரவி சங்கர் பிரசாத் கூறியுள்ளார்.
● ‘‘நாட்டு மக்கள் அனைவருக்கும் தனிநபர் ரகசிய பாதுகாப்புரிமையை உறுதி செய்வதில் மத்திய அரசு உறுதியாக உள்ளது. அதேபோல், பொது ஒழுங்குக்கு தேவையான தகவலை பெறுவது மற்றும் நாட்டின் பாதுகாப்பை பாராமரிப்பதிலும் மத்திய அரசு உறுதியாக உள்ளது. குறியாக்கம் அல்லது இதர தொழில்நுட்பம் அல்லது இரண்டின் மூலம் தொழில்நுட்ப தீர்வு காண்பது வாட்ஸ் அப் நிறுவனத்தின் பொறுப்பு’’ எனவும் மத்திய அமைச்சர் ரவி சங்கர் பிரசாத் கூறியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1721915
-----
(Visitor Counter : 353
சுகாதாரம் மற்றும் குடும்ப நலத்துறை அமைச்சகம்
கடந்த 24 மணி நேரத்தில் 9 லட்சத்திற்கும் அதிகமான பரிசோதனைகள் மேற்கொள்ளப்பட்டன இந்தியா இதுவரை சுமார் 3.9 கோடி பரிசோதனைகளை நடத்தியுள்ளது
இதுநாள்வரை இந்தியா மொத்தம் சுமார் 3.9 கோடி பரிசோதனைகளை நடத்தியுள்ளது. கடந்த 24 மணி நேரத்தில் 9,24,998 பரிசோதனைகள் நாட்டின் பல்வேறு இடங்களிலும் நடத்தப்பட்டன. இதையடுத்து நாட்டில் மொத்தம் 3,85,76,510 பரிசோதனைகள் நடத்தப்பட்டுள்ளன.
மருத்துவமனைகளில் இருந்து குணமடைந்து வீடு திரும்புவோர் எண்ணிக்கை அதிகரித்து வருகிறது. வீட்டிலேயே தனிமைப்படுத்தப்பட்டு  குணமடைவோர் எண்ணிக்கையும் அதிகரித்து வருகிறது. இந்தியாவில் குணமடைந்து வருபவர்களின் எண்ணிக்கை இன்று 2.5 மில்லியன் என்ற எண்ணிக்கையைக் கடந்தது. மத்திய அரசின் தலைமையிலான கொள்கைகள், மாநில/ யூனியன் பிரதேச அரசுகளால் பயனுள்ள முறையில் செயல்படுத்தப்பட்டு வருவதன் காரணமாக, குணம் அடைபவர்களின் எண்ணிக்கை அதிகரித்துள்ளது. 25,23,771 நோயாளிகள் குணமடைந்துள்ளனர். கடந்த 24 மணி நேரத்தில் 56,013 கோவிட் நோயாளிகள் குணமடைந்துள்ளனர். இந்தியாவில் கோவிட் 19 நோயாளிகளில் குணமடைவோர் விகிதம் இன்று 76.24 சதவிகிதமாக உள்ளது.
இந்தியாவில் சுமார் 18 லட்சம்  பேர் குணமடைந்துள்ளனர் சிகிச்சையில் உள்ளவர்களின் எண்ணிக்கை 7,25,991. குணம் அடைவோர் எண்ணிக்கை தொடர்ந்து அதிகரித்து வருவதால் கோவிட் நோய் உள்ளதாக உறுதி செய்யப்பட்ட நோயாளிகளில், சிகிச்சை பெறுவோர் விகிதம் 21.93 சதவீதமாக உள்ளது.
மத்திய சுகாதார அமைச்சகம் மருத்துவ மேலாண்மை விதிகள் குறித்து பரிந்துரைத்துள்ள தர விதிகளின்படி சிகிச்சை அளிக்கப்பட்டு வருவது; தீவிர சிகிச்சைப் பிரிவுகள், மருத்துவமனைகளில் திறமையான மருத்துவர்கள் உள்ளனர் என்பது; வசதிகள் கொண்ட அவசர மருத்துவ ஊர்தி சேவைகள் வழங்கப்படுவது; பிராணவாயு வசதி; நோயைக் கண்டறிந்து ஆய்வு செய்வதற்கான வழிமுறைகள் போன்ற பல்வேறு அம்சங்கள் காரணமாக நோயால் மரணமடைபவர்களின் எண்ணிக்கை தொடர்ந்து குறைந்து வருகிறது. இன்று இது 1.83 சதவீதமாக உள்ளது. 10 மாநிலங்கள் யூனியன் பிரதேசங்களில், குணமடைபவர் விகிதம் தேசிய சராசரியை விட அதிகமாக உள்ளது.
நாட்டில் பரிசோதனை ஆய்வுக்கூட வசதிகள் படிப்படியாக விரிவுபடுத்தப்பட்டு வருவதன் காரணமாக குணமடைவர் எண்ணிக்கை தொடர்ந்து அதிகரித்து வருகிறது. நாட்டில் மொத்தமுள்ள பரிசோதனை ஆய்வுக் கூடங்களின் எண்ணிக்கை 1550. இவற்றுள் 993 அரசு ஆய்வு கூடங்கள் 557 தனியார் ஆய்வுக்கூடங்கள். விவரங்கள் பின் வருமாறு:
ரியல் டைம் ஆர் டி பி சி ஆர் அடிப்படையிலான பரிசோதனை ஆய்வுக்கூடங்கள் 795 
ட்ரூ நாட்அடிப்படையிலான பரிசோதனை ஆய்வுக்கூடங்கள் 637 
சி பி என் ஏ ஏ டி அடிப்படையிலான பரிசோதனை ஆய்வுக் கூடங்கள் 118
குடியரசுத் துணைத் தலைவர் செயலகம்
ஈஸ்டர் திருநாளை முன்னிட்டு குடியரசுத் துணைத்தலைவர் மக்களுக்கு வாழ்த்து
குடியரசுத் துணைத் தலைவர் திரு.எம்.வெங்கையா நாயுடு, ஈஸ்டர் திருநாளை முன்னிட்டு நாட்டு மக்களுக்கு வாழ்த்து தெரிவித்துள்ளார். அவர் வெளியிட்டுள்ள வாழ்த்துச் செய்தியில், எப்பொழுதும் இருளை வென்று ஒளி பரவும் என்பதை உயிர்த்தெழும் கதை நினைவூட்டுவதாகக் குறிப்பிட்டுள்ளார். இந்தியாவும், ஒட்டு மொத்த உலகமும், கொவிட்-19க்கு எதிராக வெற்றியுடன் மீண்டெழும் என்று குடியரசுத் துணைத் தலைவர் வாழ்த்து கூறியுள்ளார்.